Երևանի ջրամատակարարման և ջրահեռացման համակարգերի կառավարումը 2006թ. հունիսի 1-ից իրականացնում է «Երևան ջուր›› ընկերությունը, որը Հայաստանում ներկայացնում է իր միակ բաժնետիրոջը` «Veolia Water›› ընկերությանը: Մայրաքաղաքի ջրմուղի համակարգի կառավարումն օտարերկրացիներին հանձնելուց և համակարգում, ըստ փաստաթղթերի, հսկայական ներդրումներից հետո երևանցիներս իրավունք ունեինք ակնկալելու ոչ միայն խմելու ջրի մատակարարման շարունակականության, այլև որակի բարելավում, առնվազն` մատակարարված ջրի որակի վերահսկում և հուսալիության ապահովում, ինչն ուղղակի ՀՀ կառավարության հետ կնքված 10-ամյա պայմանագրի շրջանակներում ընկերության ստանձնած երեք պարտավորություններից մեկն է: Իսկ ինչպիսի՞ն է իրական պատկերը, ընկերությունն արդյոք կատարե՞լ է իր վերոնշյալ պայմանագրային պարտավորությունը: